Երբ գիրքը վերցնում ես ձեռքդ ու սկսում ընթերցել, մտքերդ ու զգացմունքներդ ձուլվում են գրքին։ Ու հոգուդ խորքում զգում ես, որ Գրողը արդեն հարազատ է դարձել քեզ, հարազատ, ինչպես իր գրվածքները։ Չեմ ուզում պատումս զուտ վերլուծական ընկալեք, ես ուզում եմ ձեզ ներկայացնել իմ ողջ մտքերն ու տպավորությունները՝ այսօրվա հանդիպման հետ կապված։ Բարի է պարոն Ռոլանդը ու շատ խորը։ Խոսում է, ու ես իր ամեն բառից տեղափոխվում եմ մեկ այլ աշխարհ, իմ մտքերի հետ։ Խոսեց գրեթե բոլոր գրողներից՝ Թումանյանից, Տերյանից, Բակունցից, Չարենցից։